Esimene tunne tekkis kui jaanipäevaks sai terrass valmis. See tunne, kui palja jalaga saab uksest õue puu peale astuda, on juba minu jaoks kodutunne. Kui Kalle siis traktorimeeste ülitihedasse suvisesse töögraafikusse vahele ennast suruda ei saanud, võttiski ta labida ja käru ette ning hakkas mulda vedama. Vedas nii, et minu näpunäidete järgi  sai keskele ka esimene lillepeenar. Õhtul enne pulma-aastapäeva käisime koos ja otsisime üles kohalike lillede alla mattunud väikesed Nõmme sõbrad ja paigutasime nad peenrasse. Poole pealt tuli juba tunne, et just nii peabki olema ja just nii on koguaeg olnud.